Joe Frazier
Joseph William "Joe" Frazier (12. januar 1944 – 7. novembar 2011), također poznat i kao Smokin' Joe, bivši je Olimpijski i Neosporni Svjetski bokserski šampion u teškoj kategoriji, čija je profesionalna karijera trajala od 1965. do 1976, sa kratkim povratkom 1981. Frazier se pojavio kao glavni kandidat u kasnim 1960-ti, pobjeđujući protivnike: Jerry Quarry-ja, Oscar Bonavena, Buster Mathis-a, Eddie Machen-a, Doug Jones-a, George Chuvalo-a i Jimmy Ellis-a i na tom putu je postao neosporni šampion teške kategorije, 1970, a zatim je pobijedio Muhammada Ali-ja na poene u dugo očekivanoj borbi "Fight of the Century" (Borba vijeka), 1971. Dvije godine kasnije, Frazier je izgubio titulu jer ga je nokautirao George Foreman. U daljim borbama pobijedio je Joe Bugner-a, izgubio ponovljeni meč protiv Alija, i pobijedio Quarry-ja i Ellis-a, ponovno. Frazier-ov zadnji izazov za titulu je bio 1975, ali ga je potukao Ali u njihovom brutalnom meču. Povukao se 1976, nakon drugog poraza od Foreman-a. Vratio se u ring 1981, s samo jednom borbom, prije potpunog povlačenja. Po istraživanju The International Boxing Research Organization (IBRO), Frazier je jedan od 10 najboljih u teškoj kategoriji, svih vremena. Odata mu je počast tako što je uvršten i u International Boxing Hall of Fame, i u World Boxing Hall of Fame.